Sulbi külateatri näitlejad aastatel 2005–2015 külateatri 10. juubelil Sulbis 21.11.2015
Sulbi külateatri "Pärijad" 24.03.2006 Roosu talu vabaajakeskuses. Fotol vasakult: Jörgen Štubis, Ivar Rosenberg, Airika Saamo, Aivar Rosenberg, Maret Soon, istub Iines Urm**Sulbi külateater** on harrastusteater, mis tegutseb Võrumaal Pühajõe piirkonnas Sulbi külas. Teater alustas tegevust 2005. aasta sügisel ning on vahepausideta tegutsenud 15 aastat. 

Esimesel hooajal liitus teatriga 7 liiget, kellest mõned osalevad ringi tegevuses tänaseni. 15 aasta vältel on Sulbi külateatrist lühemat või pikemat aega mänginud ligikaudu 40 inimest (fotol). Peamiselt osalevad teatri tegemistes Sulbi küla ja sellega piirnevate külade elanikud, kuid huvilisi on tulnud ka teistest Pühajõe piirkonna (endine Sõmerpalu vald) küladest. Proovid toimuvad kaks korda nädalas õhtuti Sulbi külas, endise Sulbi koolimaja ja praeguse **Roosu talu** vabaajakeskuse saalis. 

Algusaastatel etendati külateatris peamiselt rahvusromantilisi komöödiaid ja lühinäidendeid. Aja möödudes tekkis vajadus uue materjali järele. Seetõttu hakkas **lavastaja Airika Saamo** kirjutama ise näitemänge ja kohandama nii filmi- kui ka teatriklassikat külateatrile suupärasemaks. 

Sulbi külateater tuleb ühel hooajal keskmiselt välja ühe pikema lavastuse ja mitme lühilavastusega. Aastate jooksul on lavale toodud O. Lutsu "Pärijad" (fotol), J. W. Jannseni "Pärmi-Jaagu unenägu", H. Raudsepa ainetel "Vaheliku-proua vapustused", E. Vilde ainetel "Vigased peigmehed", A. Saamo "Farmis ainult naised", "Hullud pealinnast", "Me paneme su lehte!", "Peedilehe Liisa", "Kae kos pandse plõnni!" , "Sina see oledki!"

Lisaks esinemisele kohaliku vaatajaskonna ees sõidab Sulbi külateater esinema kõikjale üle Eesti. Külastatud on Valgamaad, Põlvamaad, Tartumaad, Viljandimaad, Raplamaad, Järvamaad, Harjumaad ning Ida-Virumaad. 

Laiemat tuntust on Sulbi külateater kogunud osalemistega **Kuhjavere külateatripäevadel**, kus 2014. ja 2017. aastal tuldi seal **laureaadiks** (fotol) ja lisaks toodi koju mitu eripreemiat. 

2020. aastal on Sulbi külateater 11-liikmeline ja käimas on uue lavastuse "Kõik müügiks!" proovid. Etendus "Kõik müügiks!" sai valmis alles 14. augustil 2021, sest proovid katkesid mitu korda koroonapandeemiast tulenevate piirangute tõttu. 

**21. novembril 2020** tähistas Sulbi külateater **15. tegevusaastat.** Külateatriga on liitunud ka **tantsutreener Kätlin Rosenberg,** kelle juhendamisel on hakatud lavale seadma lavastuslikke tantsupalasid. 

XVIII Võrumaa Maateatripäeval (21. augustil 2021) nimetati Sulbi külateatri lavastus "Kõik müügiks!" parimaks etenduseks ja pälvis peaauhinna.

Kronoloogia
-----------

Sulbi külateater Kuhjavere teatriküüni ees koos teatripäevade korraldajatega 22.08.2017Etenduse "Me paneme su lehte!" plakat
Sulbi külateatri liikmed tantsimas 15. juubelipeol 21.11.2020.

| Nr | Lavastus | Esinemise aeg |
| --- | --- | --- |
| 1. | **"Hiiglane-Jõuluvana"** | 2005 jõulud |
| 2. | **"Jaagup Jobukakk"** | 2006 talv |
| 3. | **"Pärijad"** | 2006 kevad |
| 4. | **"Reiting"** | 2006 Sulbi küla jaanituli |
| 5. | **"Mis sandid?"** | 17.11.2006 Sulbi naisseltsi 10. sünnipäev |
| 6. | **"Jõuluvana jõulupidu"** | 2006 jõulud |
| 7. | **"Haigla," "Risttee"** | 2007 Eesti Vabariigi aastapäev Osulas |
| 8. | **"Pärmi-Jaagu unenägu"** | 2007 kevad |
| 9. | **"Sugulane Torontost"** | 2007 Sulbi küla jaanituli |
| 10. | **"Proloog kihelkonnale"** koos isetegevusringidega | 29.07.2007 Urvaste kihelkonnapäev |
| 11. | **"Nõiduse vägi"** | 2007 1. advent Osulas |
| 12. | **"Vaheliku-proua vapustused"** | 2008 suvi |
| 13. | **"Jaani-vaenlane"** | 2008 Sulbi küla jaanituli |
| 14. | **"Jõuluvana otsib assistenti"** | 2008 jõulud |
| 15. | **"Kosjakased"** | 2009 suvi |
| 16. | **"Rolle ja Tolle jõuluootus"** | 2009 jõulud |
| 17. | **"Pühajõe legend"** koos valla isetegevuslastega | 22.06.2010 Osula Harjumäel |
| 18. | **"Vigased peigmehed"** | 2010 suvi |
| 19. | **"Külmataat"** | 2010 1. advent Osulas |
| 20. | **"Farmis ainult naised"** | 2011 suvi |
| 21. | **"Jõuluvana sünnipäev"** | 2011 1. advent Osulas |
| 22. | **"Rännak ajas"** koos Võrumaa taidlejatega | 26.05.2012 Võrumaa Memme-Taadi pidu |
| 23. | **"Küläraadio"** | 2012 Sulbi küla jaanituli |
| 24. | **"Hullud päälinnast"** | 2012 suvi |
| 25. | **"Näärivana kott"** koos Roosu talu kollektiiviga | 2012 Roosu talu Näärimaa |
| 26. | **"Lumekuninganna**" koos Roosu talu kollektiiviga | 2013 Roosu talu Näärimaa |
| 27. | **"Me paneme su lehte!"** | 2014 suvi |
| 28. | **"Meil on aega veel"** koos Võrumaa taidlejatega | 31.05.2014 Võrumaa tantsu – ja laulupidu |
| 29. | **"Taas pühajõe legendi jälgedes"** koos vala taidlejatega | 13.07.2014 Urvaste kihelkonnapäev Osula Hajumäel |
| 30. | **"Kuidas vanaema ja vanaisa Austraalia rannas jõule veetsid"** | 2015 1. advent Osulas |
| 31. | **"Peedilehe Liisa"** | 2015 sügis |
| 32. | **"Kae kos pandse plõnni!"** | 2017 aprill |
| 33. | **"Sina see oledki!"** | 2018 august |
| 34. | **"101 päkapikku"** | 2018 1. advent Osulas |
| 35. | **"Kõik müügiks!"** | 2021 suvi |

Viited
------

1. Sulbi külateater sai kümneaastaseks Sõmerpalu Sõnumid 1. veebruar 2016
2. Vigased peigmehed teevad kutseliste suvehaltuurale ära Maaleht 23. august 2009
3. Vaat, mis sellest väiksest teatripäevast välja tuli! Maaleht 27. august 2009
4. Kuhjavere külateatrite festivalil anti välja Kalju Komissarovi mälestuspreemia Külauudised 30. august 2017
5. Reporter: Saunarõõmu konkursi võitnud Maret Soon tervitas uhket torusauna näitemänguga! Reporter 19. juuni 2018
6. Sulbi külateater tähistas 15. juubelitVõru Valla Teataja 14.12.2020
7. Võrumaa Maateatripäeval kiideti harrastusnäitlejaid Kylauudis.ee 23.08.2021

Välislingid
-----------

*